CELEX: 32004D0280(01)
Language: lt
Date: 1079654400000
Title: 2004 m. kovo 19 d. Komisijos sprendimas, nustatantis pereinamojo laikotarpio priemones, taikomas prekiaujant tam tikrais gyvūninės kilmės produktais, įsigytais Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje (pranešta dokumentu Nr. C(2004) 845)tekstas svarbus EEE

Svarbus teisinis pranešimas

|

32004D0280(01)

Oficialusis leidinys L 087 , 25/03/2004 p. 0060 - 0061

		Komisijos sprendimas2004 m. kovo 19 d.nustatantis pereinamojo laikotarpio priemones, taikomas prekiaujant tam tikrais gyvūninės kilmės produktais, įsigytais Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje(pranešta dokumentu Nr. C(2004) 845)(tekstas svarbus EEE)(2004/280/EB)Europos Bendrijų KOMISIJA,atsižvelgdama į Europos bendrijos steigimo sutartį,atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač į jos 2 straipsnio 3 dalį,atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 42 straipsnį,kadangi:(1) nuo 2004 m. gegužės 1 d. gyvūninės kilmės produktai, įsigyti Čekijos Respublikoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje (naujosiose valstybėse narėse), turės būti pateikiami į rinką laikantis atitinkamų Bendrijos taisyklių, pirmiausia reglamentuojančių įmonių struktūrą ir higieną bei produktų kontrolę ir ženklinimą sveikumo ženklu,(2) Pirmiausia tiems produktams bus taikomi reikalavimai, nustatyti 1964 m. birželio 26 d. Tarybos direktyvoje 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa [1], 1971 m. vasario 15 d. Tarybos direktyvoje 71/118/EB dėl sveikatos problemų, turinčių įtakos prekybai šviežia paukštiena [2], 1976 m. gruodžio 21 d. Tarybos direktyvoje 77/99/EEB dėl sveikatos problemų, turinčių įtakos Bendrijos vidaus prekybai mėsos produktais [3], 1989 m. birželio 20 d. Tarybos direktyvoje 89/437/EEB dėl higienos ir sveikatos problemų, turinčių įtakos kiaušinių produktų gamybai ir tiekimui į rinką [4], 1991 m. liepos 22 d. Tarybos direktyvoje 91/493/EEB, nustatančioje sveikatos reikalavimus, reglamentuojančius žuvininkystės produktų gamybą ir jų tiekimą į rinką [5], 1990 m. lapkričio 27 d. Tarybos direktyvoje 91/495/EEB dėl visuomenės ir gyvūnų sveikatos problemų, turinčių įtakos triušienos ir ūkiuose auginamų medžiojamųjų gyvūnų mėsos gamybai ir tiekimui į rinką [6], 1992 m. birželio 16 d. Tarybos direktyvoje 92/45/EEB dėl visuomenės ir gyvūnų sveikatos problemų, susijusių su laukinių medžiojamųjų gyvūnų ir laukinių medžiojamųjų gyvūnų mėsos teikimu į rinką [7], 1992 m. birželio 16 d. Tarybos direktyvoje 92/46/EEB, nustatančioje sveikatos taisykles žalio pieno, termiškai apdoroto pieno ir pieno pagrindo produktų gamybai ir tiekimui į rinką [8], 1992 m. gruodžio 17 d. Tarybos direktyvoje 92/118/EB, nustatančioje gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją [9] ir 1994 m. gruodžio 14 d. Tarybos direktyvoje 94/65/EB, nustatančioje maltos mėsos bei mėsos gaminių gamybos ir pateikimo į rinką reikalavimus [10].(3) Po stojimo gali susidaryti kai kurių minėtų gyvūninės kilmės produktų, įsigytų naujosiose valstybėse narėse iki stojimo dienos, atsargos. Tačiau tie gyvūninės kilmės produktai gali neatitikti kai kurių Bendrijos veterinarijos reikalavimų.(4) Siekiant sudaryti sąlygas lengviau pereiti nuo dabartinio režimo naujosiose valstybėse narėse prie režimo, kuris atsiranda dėl Bendrijos veterinarijos teisės aktus taikymo, yra tikslinga nustatyti pereinamojo laikotarpio priemones, taikomas prekiaujant minėtais produktais.(5) Taikant priemones reikėtų atsižvelgti į tų gyvūninės kilmės produktų kilmės šalį, pakuočių, įpakavimo ir etikečių medžiagų, ant kurių yra spausdinti ženklai, kiekį.(6) Stojimo akto 53 straipsnis numato, jog įstojus naujosioms valstybėms narėms laikoma, kad apie sprendimą joms buvo pranešta.(7) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisŠis sprendimas taikomas gyvūninės kilmės produktams, kuriems taikomos Direktyvos 64/433/EEB, 71/118/EEB, 77/99/EEB, 89/473/EEB, 91/493/EEB, 91/495/EEB, 92/45/EEB, 92/46/EEB, 92/118/EEB ir 94/65/EB ir pagamintiems Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos (naujųjų valstybių narių) įmonėse iki 2004 m. gegužės 1 d.2 straipsnis1. 1 straipsnyje minimi produktai gali būti pateikiami į naujosios valstybės narės, kuri yra kilmės šalis, rinką nuo 2004 m. gegužės 1 d. iki gruodžio 31 d., jeigu jie yra paženklinti nacionaliniu ženklu, kuriuo iki 2004 m. gegužės 1 d. buvo privaloma toje naujojoje šalyje ženklinti gyvūninės kilmės produktus, tinkamus vartoti žmonėms.2. Pagal Tarybos direktyvą 89/662/EEB [11], ypač jos 3 straipsnį, valstybės narės užtikrina, kad 1 punkte nurodytais produktais nebus prekiaujama tarp valstybių narių.3 straipsnisNukrypdamos nuo 2 straipsnio 1 dalies, valstybės narės leidžia nuo 2004 m. gegužės 1 d. iki rugpjūčio 31 d. prekiauti 1 straipsnyje nurodytais produktais, įsigytais įmonėse, kurioms yra leidžiama eksportuoti į Bendrijos teritoriją, jeigu tie produktai:(a) yra eksportuojančiųjų įmonių paženklinti Bendrijos eksporto sveikumo ženklu;(b) yra vežami, kaip išdėstyta 1 straipsnyje nurodytose direktyvose, kartu su dokumentu, kuriame yra šis naujųjų valstybių narių, kurios yra kilmės šalys, kompetentingos institucijos patvirtinimas:"Pagaminta iki 2004 m. gegužės 1 d. pagal Komisijos sprendimą 2004/280/EB."4 straipsnisIš anksto atspausdintų įvyniojimo ir įpakavimo medžiagų bei etikečių su ženklu, kuriuo iki 2004 m. gegužės 1 d. naujojoje valstybėje narėje, kuri yra kilmės šalis, privaloma ženklinti gyvūninės kilmės produktus, tinkamus vartoti žmonėms, atsargos gali būti naudojamos, kaip numatyta 2 straipsnyje, iki 2004 m. gruodžio 31 d. pateikiant produktus į vidaus rinką.5 straipsnisSprendimas taikomas pagal 2003 m. Stojimo sutartį nuo jos įsigaliojimo dienos.6 straipsnisŠis sprendimas skirtas valstybėms narėms.Priimta Briuselyje, 2004 m. kovo 19 d.Komisijos varduDavid ByrneKomisijos narys[1] OL 121, 1964 7 29, p. 2012/64. Direktyva su paskutiniais pakeitimais, padarytais Direktyva 95/23/EB (OL L 243, 1995 10 11, p. 7).[2] OL L 55, 1971 3 8, p. 23. Direktyva su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36).[3] OL L 26, 1977 1 31, p. 85. Direktyva su pakeitimais, padarytais Reglamentu (EB) Nr. 807/2003.[4] OL L 212, 1989 7 22, p. 87. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).[5] OL L 268, 1991 9 24, p. 15. Direktyva su pakeitimais, padarytais Reglamentu (EB) Nr. 806/2003.[6] OL L 268, 1991 9 24, p. 41. Direktyva su pakeitimais, padarytais Reglamentu (EB) Nr. 806/2003.[7] OL L 268, 1992 9 14, p. 35. Direktyva su pakeitimais, padarytais Reglamentu (EB) Nr. 806/2003.[8] OL L 268, 1992 9 14, p. 1. Direktyva su pakeitimais, padarytais Reglamentu (EB) Nr. 806/2003.[9] OL L 62, 1993 3 15, p. 49. Direktyva su pakeitimais, padarytais Komisijos reglamentu (EB) Nr. 445/2004 (OL L 72, 2004 3 11, p. 60).[10] OL L 368, 1994 12 31, p. 10. Direktyva su pataisomis, padarytomis Reglamentu (EB) Nr. 806/2003.[11] OL L 395, 1989 12 30, p. 13.--------------------------------------------------